Document ID: 32006R0039

KOMISIJAS REGULA (EK) Nr. 39/2006
(2006. gada 12. janvāris),
ar ko atkāpjas no Regulas (EK) Nr. 1282/2001 attiecībā uz ražas un ražošanas deklarāciju iesniegšanas termiņu 2005./2006. vīna gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 73. pantu,
tā kā:
(1)
Komisijas Regulas (EK) Nr. 1282/2001 (2) 11. panta 1. punktā noteikts, ka ražotājiem jāiesniedz ražas un ražošanas deklarācijas vēlākais līdz 10. decembrim, lai būtu savlaicīgi zināma Kopienas vīna produkcija.
(2)
Vienā no dalībvalstīm deklarāciju paziņošanas procedūru nesen datorizēja. Lielākajai daļai ražotāju deklarācijas bija jāsagatavo vietējos lauksaimnieku atbalsta centros. Tā kā šiem centriem vienlaikus jāizveido arī elektroniskā dokumentācija deklarācijām, jāatjaunina platību deklarācijas un vienreizējā maksājuma shēma pirmajam gadam, izskatīt visu ražotāju dokumentāciju līdz minētā termiņa beigām nav iespējams.
(3)
Lai risinātu šo situāciju, kas ir ārpus ražotāju atbildības, un novērstu iespēju, ka ražotāji netaisnīgi saņem sodu, jāpiešķir tiem papildu termiņš ražas un ražošanas deklarāciju iesniegšanai.
(4)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Atkāpjoties no Regulas (EK) Nr. 1282/2001 11. panta 1. punkta, minētās regulas 2. un 4. pantā minētās deklarācijas 2005./2006. vīna gadam var iesniegt līdz 2006. gada 25. janvārim.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 10. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 12. janvārī

Labels: 17
7
6
12
15